Olav Jørgen Sæter

Olav Jørgen Sæter (født 26. november 1884, død 24. november 1951) var lærer, avisredaktør og arbeiderpartipolitiker fra Elverum. Han var stortingsrepresentant for Hedmark i perioden 1921-1945, og var samtidig ordfører i Elverum 1932-1940 og i 1945.

Han var far til senere ordfører Olav Sæter.

 Før krigen  
Han var utdannet lærer i 1906 og arbeidet som lærer i Dovre 1906-11 og i Elverum (1911-15 og 1932-). Han var redaktør av Østerdal Arbeiderblad inntil avisen i 1932 ble fusjonert med Hamar Arbeiderblad.Portrett av Sæter; i Glomdalsmuseets samlinger; Digitalt museum

Han ble som lærer arrestert av tyskerne 20. mars 1942 under Læreraksjonen i 1942; han ble sendt via Jørstadmoen til Kirkenes med DS «Skjerstad». Igjen arrestert i 1943 og satt på Grini fra 5. febr. 1943 til 5. febr. 1944. Etter varsel om ny arrestasjon 7. sept. 1944 gikk han over grensen til Sverige.

Han var med på å etablere «Glomdalsmuseets venner» i 1937, og var formann i foreningen 1939–41.

Etter krigen
Olav Sæter var Elverum Arbeiderpartis ordførerkandidat i det første valget etter krigen – høsten 1945, men de borgerlige representantene stemte på NKPs kandidat Martin Trovåg – samtidig med at noen Ap-representanter stemte blankt. Foranledningen kan ha vært usikkerhet om Sæters opptreden under krigen.VG (31. desember 1945): De borgerlige stemte på kommunistkandidaten. Verdens Gang, side 5. 

Ved kommunevalget i 1947  ble ikke Sæter plassert på Aps liste. Før det første kommunestyremøtet etter valget satte Sæter opp en «Arbeidernes fellesliste» sammen med NKP. Aps kandidat Otto Ødegaard ble valgt med stemmer fra de borgerlige representantene. Sæter ble ekskludert fra Elverum Arbeiderparti i desember 1947 for «brudd på Det norske Arbeiderpartis retningslinjer».HA (22. desember 1947): Olav Sæter suspendert. Hamar Arbeiderblad, side 1.  I 1948 startet Sæter avisen «Elverumsarbeideren - meddelelsesblad for Elverum arbeiderparti».HA (6. februar 1948): Olav Sæters undergravningsarbeid belyst ved faktiske opplysninger; redegjørelse fra Elverum Arbeiderparti. ''Hamar Arbeiderblad, side 5. Før kommunevalget i 1951 startet han listen Elverum Uavhengige Arbeiderparti, som ved valget fikk 27,7% av stemmene og 13 representanter. Arbeiderpartiet fikk 28,7% og 14 representanter.HA (10. oktober 1951): Elverums nye herredstyre. Hamar Arbeiderblad, side 2.«Norges offisielle statistikk XI. 120: Kommunevalgene og ordførervalgene 1951». Statistisk sentralbyrå.

Sæter døde av slag 24. november 1951 mens han talte på et partiarrangement.HA (26. november 1951): Olav Sæter død. Hamar Arbeiderblad, side 2.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Hedmark
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ordførere i Elverum
Kategori:Ap-ordførere i Hedmark
Kategori:Nordmenn fra andre verdenskrig
Kategori:Personer fra svensketrafikken 1940–1945